|  |  |
| --- | --- |
|  mali-grb-kolorni[1] |  |
| **Република Србијa** |
| **Министарство државне управе и локалне самоуправе** |

Министарство државне управе и локалне самоуправе упућује позив за учешће у

# ЈАВНИМ КОНСУЛТАЦИЈАМА

# у оквиру процеса израде

# Акционог плана за спровођење иницијативе Партнерство за отворену управу у Републици Србији за период 2020-2022. године

Министарство државне управе и локалне самоуправе, у сарадњи са надлежним органима државне управе, јединицама локалне самоуправе и организацијама цивилног друштва окупљеним у Посебну међуминистарску радну групу, припремило је Нацрт акционог плана за спровођење иницијативе Партнерство за отворену управу у Републици Србији за период 2020-2022. године.

На самом почетку процеса израде овог акционог плана одржано је [8 (осам)](http://mduls.gov.rs/wp-content/uploads/Izve%C5%A1taj-sa-konsultativnih-sastanaka-sa-OCD-AP-OGP-2020-2022-FINAL.docx) *[online](http://mduls.gov.rs/wp-content/uploads/Izve%C5%A1taj-sa-konsultativnih-sastanaka-sa-OCD-AP-OGP-2020-2022-FINAL.docx)* [консултативних састанака](http://mduls.gov.rs/wp-content/uploads/Izve%C5%A1taj-sa-konsultativnih-sastanaka-sa-OCD-AP-OGP-2020-2022-FINAL.docx) са заинтересованом јавношћу, на којима су учесници износили предлоге обавеза које треба уврстити у нови Акциони план и дискутовали о обавезама које су предложили чланови Посебне међуминистарске радне групе.

У складу са обавезама које произилазе из учешћа Републике Србије у иницијативи Партнерство за отворену управу, као и ради обезбеђивања што ширег консултативног процеса и укључивања свих заинтересованих страна, Министарство државне управе и локалне самоуправе **позива све заинтересоване стране да узму учешће у финалним консултацијама у процесу израде овог документа** које ће бити спроведене у периоду **од 1. до 15. децембра 2020. године**.

Коментари, сугестије и предлози на припремљени Нацрт акционог плана могу се током трајања јавних консултација доставити на прописаном обрасцу, на адресу danilo.rodicc@mduls.gov.rs , уз назнаку „Консултације АП ПОУ 2020-2022.“.

Више информација о спровођењу иницијативе Партнерство за отворену управу у Републици Србији и актуелном процесу израде новог акционог плана можете наћи на интернет страници [Министарства државне управе и локалне самоуправе](http://mduls.gov.rs/uprava-po-meri-svih-nas/strateska-dokumenta/), које координира учешће у овој иницијативи.

За све додатне информације можете се обратити Драгани Брајовић (dragana.brajovic@mduls.gov.rs) и Данилу Родићу (danilo.rodic@civilnodrustvo.gov.rs), док у наставку можете преузети:

* + - * Јавни позив
			* Нацрт акционог плана
			* Образац за достављање коментара